Οι φοιτητές, των οποίων έχει εγκριθεί από το Υπουργείο Παιδείας η ηλεκτρονική αίτηση μετεγγραφής τους ,παρακαλούνται να καταθέσουν στη Γραμματεία του Τμήματος Νοσηλευτικής από τη **Δευτέρα 20-11-2023 έως και την Παρασκευή 24-11-2023 10:00 π.μ. έως 13:00 μ.μ.,** την **ηλεκτρονική αίτηση εκτυπωμένη μαζί με τα δικαιολογητικά που** **αναγράφονται στην πρώτη σελίδα**. Τα δικαιολογητικά μπορούν να αποσταλούν και με το ταχυδρομείο ή με courier στις ανωτέρω ημερομηνίες, με το γνήσιο της υπογραφής στην εκτυπωμένη ηλεκτρονική αίτηση (Δ/ΝΣΗ: Γραμματεία Νοσηλευτικής Πανεπιστημίου Πατρών, Νικολάου Γύζη 4, ΤΚ 26334, Κουκούλι, Πάτρα, τηλ.2610962831-32-33).

Υπενθυμίζεται ότι επιπλέον των κατατιθέμενων δικαιολογητικών, οι φοιτητές/τριες θα πρέπει από **Πέμπτη 16 Νοεμβρίου 23 έως και Παρασκευή 24 Νοεμβρίου** **2023** να εισέλθουν στην πλατφόρμα του ψηφιακού άλματος [**http://eggrafes.upatras.gr**](http://eggrafes.upatras.gr) μέσω της συμπλήρωσης του κωδικού υποψηφίου που τους έχει δοθεί από το Υπουργείο και στο πεδίο πατρώνυμο να συμπληρώσουν τον λεκτικό κωδικό :**ΤΕΣΤ** σε ελλ. Χαρακτήρες – Κεφαλαία καθώς και να αναρτήσουν αποκλειστικά **σε μορφή pdf,** τα παρακάτω απαραίτητα έγγραφα:

1.Ευκρινή φωτοτυπία Αστυνομικής Ταυτότητας

2.Πιστοποιητικό γέννησης (πρέπει να έχει εκδοθεί το τελευταίο εξάμηνο).

3.Έντυπο στο οποίο να αναγράφεται ο ΑΜΚΑ (μπορεί να αναζητηθεί στην ηλεκτρονική διεύθυνση amka.gr/AMKAGR )

4.Έγχρωμη Φωτογραφία τύπου ταυτότητας/διαβατηρίου